b'\n_START_ARTICLE_\nStuart O\'Grady\n_START_SECTION_\nBiografi\n_START_PARAGRAPH_\nStuart O\'Grady blev f\xc3\xb8dt i Adelaide i South Australia og voksede op som en del af en cykelfamilie. Hans far repr\xc3\xa6senterede Sydaustralien flere gange i b\xc3\xa5de landevejs- og banecykling, og hans onkel stillede op for Australien ved Sommer-OL 1964 i Tokyo. O\'Grady startede sin karriere i banecykling, og vandt mest n\xc3\xa6vnev\xc3\xa6rdigt en s\xc3\xb8lvmedalje i holdforf\xc3\xb8lgelsesl\xc3\xb8b ved OL i 1992 i Barcelona. Ved OL i 1996 i Atlanta vandt han bronze i b\xc3\xa5de pointl\xc3\xb8b og holdforf\xc3\xb8lgelsesl\xc3\xb8b (4000 m)._NEWLINE_Da det var p\xc3\xa5 tide at blive professionel blev han hyret af GAN-holdet (nu Cr\xc3\xa9dit Agricole), der p\xc3\xa5 det tidspunkt ogs\xc3\xa5 havde den engelske enkeltstartsspecialist Chris Boardman p\xc3\xa5 holdet. "Jeg snakkede b\xc3\xa5de med Motorola, Polti og GAN, og alle sagde, at jeg skulle v\xc3\xa6lge Polti. S\xc3\xa5 en dag s\xc3\xa5 jeg (Chris) Boardman blive hjulpet af en GAN mekaniker og soigneur, men jeg s\xc3\xa5 ikke nogen Polti-mekanikere eller Motorola-mandskab overhovedet. Derefter var det ikke et specielt sv\xc3\xa6rt valg," sagde O\'Grady om sit valg af cykelhold._NEWLINE_Under Tour de France 1998 k\xc3\xb8rte han i l\xc3\xb8bet gule f\xc3\xb8rertr\xc3\xb8je i tre dage. Samme \xc3\xa5r vandt han ogs\xc3\xa5 sin f\xc3\xb8rste Tour de France-etape. Igen i 2001 k\xc3\xb8rte han i den gule f\xc3\xb8rertr\xc3\xb8je, denne gang i fem dage. O\'Grady blev k\xc3\xa5ret som "\xc3\x85rets Australske Rytter" og "\xc3\x85rets Australske Mandlige Landevejsrytter" i b\xc3\xa5de 1998 og 2001. I 1998 sluttede han sommer nummer to i pointkonkurrencen. I 2001 l\xc3\xa5 O\'Grady i t\xc3\xa6t kamp om den gr\xc3\xb8nne pointtr\xc3\xb8je med Erik Zabel fra Tyskland O\'Grady blev dog sl\xc3\xa5et efter sidste etapes l\xc3\xb8b i Paris\' gader._NEWLINE_I 2001 blev han diagnosticeret med en blokeret arterie, efter at tidlige tests viste, at hans h\xc3\xb8jre ben producerede mere kraft end hans venstre. Efter en operation i april 2002, kom han i et genoptr\xc3\xa6ningsprogram for at kunne komme tilbage i l\xc3\xb8bsform til sommeren, og O\'Grady kom igen p\xc3\xa5 vejene under Tour de France 2002. I Tour de France 2003 og 2004 blev han overskygget i pointkonkurrencen af hans australske landsm\xc3\xa6nd Baden Cooke (2003) og Robbie McEwen (2004). O\'Grady fik dog stadig hevet sin anden Tour de France-etapesejr hjem i 2004._NEWLINE_I 2004 flyttede O\'Grady til Cofidis med den intention at koncentrere sig om for\xc3\xa5rsklassikerere s\xc3\xa5som Paris-Roubaix og Flandern Rundt. Efter en katastrofen\xc3\xa6r start p\xc3\xa5 s\xc3\xa6sonen fyldt med skader og doping-anklager mod hans hold, gjorde han comeback ved at vinde to etaper og pointkonkurrencen i Dauphin\xc3\xa9 Lib\xc3\xa9r\xc3\xa9. Han fortsatte med en etape i Tour de France 2004, hvor han ogs\xc3\xa5 k\xc3\xb8rte i den gr\xc3\xb8nne tr\xc3\xb8je et par dage. Han rundede sin s\xc3\xa6son af ved at vinde UCI Landevejsverdensmesterskabsl\xc3\xb8bet HEW Cyclassics. Han toppede sin liste over sejre med en olympisk guldmedalje i Madison cycling med Graeme Brown._NEWLINE_I Tour de France 2005 blev O\'Grady nr. to i konkurrencen om den gr\xc3\xb8nne pointtr\xc3\xb8je, kun overg\xc3\xa5et af Thor Hushovd fra Norge, og t\xc3\xa6t forfulgt af Robbie McEwen p\xc3\xa5 tredjepladsen. Senere underskrev han en et-\xc3\xa5rig kontrakt med Bjarne Riis\' Team CSC i 2006, men hans 2006-s\xc3\xa6son blev plaget af skader, blandt andet flere br\xc3\xa6kkede ribben i et l\xc3\xb8b tidligt p\xc3\xa5 s\xc3\xa6sonen i Italien, og en skadet ryghvirvel i Tour de France. O\'Grady fortsatte touren trods den betragtelige smerte, og blev nummer tre i sprinten om sejren p\xc3\xa5 den sidste etape._NEWLINE_O\'Grady har etableret et australsk juniorhold, CSC Team O\'Grady, som han ogs\xc3\xa5 finansielt st\xc3\xb8tter.\n_START_SECTION_\nStyrt under Tour de France 2007\n_START_PARAGRAPH_\nUnder Tour de France 2007 styrtede han p\xc3\xa5 en etape og kom meget slemt til skade. Han br\xc3\xa6kkede fem ribben, br\xc3\xa6kkede kravebenet, br\xc3\xa6kkede skulderbladet og punkterede h\xc3\xb8jre lunge. Derudover blev tre tapper p\xc3\xa5 de midterste ryghvirvler br\xc3\xa6kket. Heldigvis er det ikke selve ryghvirvlerne, der er br\xc3\xa6kket. Det vides endnu ikke hvilke konsekvenser dette f\xc3\xa5r for Stuart O\' Grady.'